સુપ્રીમ કોર્ટના આદેશ મુજબ કાર્યવાહી માટે સુધરાઈ તૈયાર છે. સુધરાઈના ઍડિશનલ કમિશનર મોહન અડતાણીના જણાવ્યા પ્રમાણે પહેલી જૂનથી ડિમોલિશનની કાર્યવાહી શરૂ થશે. વળી અહીં ચોમાસા દરમ્યાન ડિમોલિશન નહીં કરવાનો નિયમ પણ લાગુ નહીં પડે, કારણ કે છ મહિના અગાઉ જ રહેવાસીઓને કોર્ટનો આદેશ જણાવી દેવામાં આવ્યો છે. તેમણે કહ્યું હતું કે ‘આ કેસમાં અમે ડિમોલિશનની કાર્યવાહી લંબાવીશું નહીં, કારણ કે ૩૧ મે પહેલાં ઘર ખાલી કરવા માટે તેમને જણાવવામાં આવ્યું છે. આ કોઈ અચાનક થયેલી કાર્યવાહી નથી. સુધરાઈ પહેલી જૂનથી સુપ્રીમ કોર્ટના આદેશનો અમલ કરશે.’